Averagekidluke

Lucas Kihlman, taiteilijanimeltään Averagekidluke (s. 2. tammikuuta 2002) on amerikkalais-suomalainen artisti, lauluntekijä ja vaatesuunnittelija joka yhdistelee hiphopia pop-melodioihin ja eri genreihin punkista afrobeatsiin. Suomessa hänet tunnetaan parhaiten platinaa striimatuista kappaleistaan Ghetto Love (ft. ibe) ja Rich Man (ft. Turisti) sekä kappaleesta ”Samma gamla vanliga (Remix)” (2021), jossa hän esiintyy yhdessä muiden rap-artistien A36, ibe ja Cledos kanssa. Kappale nousi Suomen singlelistan listan ensimmäiselle sijalle ja pysyi ensimmäisellä sijalla 13 perättäistä viikkoa. Kappaletta on striimattu Spotifyssa yli 16 miljoonaa kertaa eli nelinkertaisen platinan verran. Averagekidluke tekee yhteistyötä muiden artistien kanssa. Hän vierailee Abreun, Ahdin, Isac Elliotin, williamin, LEWIn, Överin, Aresin sekä Yadin kappaleilla, ja hänen omilla single-julkaisuillaan vierailevat mm. Turisti, ibe, william, KERZA, SHRTY, yhdysvaltalainen laulaja-kirjoittaja Landon Cube, alankomaalainen tuottaja-dj Puri ja kanadalainen rap-artisti Boslen. Puhtaasti laulunkirjoittajana hän on tullut kansainvälisesti tunnetuksi mm. kappaleiden "23" (CHELJI, 2022), "Options" (Internet Money ft. 24kGoldn, 2021), "Take (Amazon Original)" ja "liar" (iann dior, 2022 ja 2023), "Burn Out" (Richard Fairlie, 2022) ja "keegi teine" (Karl Killing ft. kaw, 2022) myötä. Vuonna 2022 Averagekidluke teki kansainvälisen sopimuksen myös Parlophone UK:n kanssa. == Lapsuus == Lucas Kihlman syntyi Helsingissä 2. tammikuuta 2002. Hänellä on suomenruotsalainen isä, yhdysvaltalainen äiti sekä kolme vuotta vanhempi isosisko. Lucas on kolmikielinen ja puhuu kotonaan englantia sekä ruotsia, mutta laajemmissa piireissä myös suomea. Hänelle luonnollisin kieli kirjoittaa musiikkia ja laulaa on englanti. Hän oppi suomen kielen pelatessaan nuorena jalkapalloa HJK:ssa. Partiotoiminta kuului Kihlmanin aikaisiin kouluvuosiin. Lucas harrasti koripalloa koko peruskoulun ajan, kunnes musiikinteko vei mennessään. Harrastuksen hän aloitti Torpan Pojissa, ja menestyi sittemmin Sykkissä. Kihlman valmistui ylioppilaaksi vuonna 2021 ruotsinkielisestä Tölö gymnasiumista. == Ura == === Ennen uraa === Haastatteluissa kertomansa mukaan Averagekidluke kiinnostui musiikista kuunnellessaan artisteja kuten Michael Jackson, Akon ja 50 Cent. Musiikinteon hän aloitti harrastuksena yhdessä ystäviensä kanssa noin 15-vuotiaana, jolloin aiempi koripalloharrastus jäi taka-alalle ja NBA-haaveet kääntyivät luovan alan puolelle. Vuonna 2017 hän loi vaatebrädin Average, jota hän markkinoi Instagramin kautta kaveripiirissään, ja josta hän myös löysi tulevan taiteilijanimensä Averagekidluke. "Average"-sanan hän keksi ottaa käyttöönsä seitsemännellä tai kahdeksannella luokalla viestitellessään äitinsä kanssa todistuksensa keskiarvosta (). Warner Music Finlandin lahjakkuuksia etsivä A&R; löysi Averagekidluken Soundcloudistahttps://warnermusiclive.fi/artistit/averagekidluke hänen ollessaan lukion ensimmäisellä vuosikurssilla. Yhdeksännellä luokalla Averagekidluke oli julkaissut ystäviensä kanssa tekemiään biisejä ja musiikkivideoita Soundcloudiin ja YouTubeen (GTA ja 3-piece), minkä kautta tietoisuus hänestä oli levinnyt. Warner päätti tarjota sekä Averagekidlukelle että hänen rap-artistiystävälleen Yadille ja tuottajaystävälleen Wille Mannilalle mahdollisuutta käyttää yhtä studiotaan iltaisin, kun sitä ei muuten käytetty. Näin nuoret artistit voisivat kehittää soundejaan ammattimaisemmassa ympäristössä. Siellä Averagekidluke myös tapasi myöhemmin 2021 julkaistujen biisiensä tuottajan, Kim Mannilan (Wille Mannilan veli), joka on tuottanut musiikkia useille muille suomalaisille artisteille. === Uran alku === Koronapandemian intensiivisin aika vuosina 2020–2021 oli haastavaa aikaa koko Suomen musiikkialalle, mutta Averagekidlukea se auttoi keskittymään täysipainoisesti lukion etäopiskeluihin sekä musiikin tekoon studiolla. Demokirjastoon kertyi suuri määrä kappaleita, joiden kautta Averagekidluke haki omaa tyyliään. Vuonna 2020 hän julkaisi Soundcloudissa kappaleen For No Reason, joka vakuutti Warner Music Finlandin ja Monsp Recordsin niin, että nämä tekivät hänen kanssaan artistisopimuksen. For No Reason julkaistiin sen jälkeen myös Spotifyssa tammikuussa 2021, ja se nimettiin heti "Viikon tehobiisiksi" YleX:n Uuden Musiikin X -ohjelmassa. Helmikuussa 2021 Averagekidluke julkaisi ensimmäisen täysin levyhtiön kanssa tehdyn singlen On god musiikkivideoineen. Samana vuonna hän julkaisi myös singlet Promised Neverland ja Wrote a Song. Yhteisen tuottajan ansiosta Averagekidluke tutustui rap-kaksikko Överiin, jonka kanssa hän teki kappaleen Milanost Pariisiin. Hän pääsi tekemään yhteistyötä myös menestyneiden tuottajien, kuten Evertimen ja MVAbeatsin kanssa, jotka ovat tuottaneet kappaleita esimerkiksi Lil Teccalle, Young Thugille ja DaBabylle. Melodisen rap-soundinsa ansiosta Averagekidluke teki pikaisesti vaikutuksen kansainvälisesti ja alkoi työskentelemään musiikkituottajien kanssa myös Ruotsissa. Ruotsiin lähetettyjen demojen kautta aukesivat myös mahdollisuudet yhteistyölle ruotsalaisten artistien kanssa. Megahitin Ruotsissa tehnyt A36 huomasi Averagekidluken ystävänsä Yadin demojen kautta, joilla AKL oli tehnyt featejä. Hän pyysi Averagekidluken mukaan tekemään hitistään remix-version Suomen markkinoille. Mukaan pyydettin hänen lisäkseen myös ibe ja Cledos. Samma gamla vanliga (Remix) julkaistiin syyskuussa 2021. Kappale nousi ensimmäiselle sijalle Suomen virallisella singlelistalla ja pysyi ensimmäisellä sijalla 13 perättäistä viikkoa. Kappale möi platinaa 2021, tuplaplatinaa alkuvuodesta 2022 ja triplaplatinaa loppuvuodesta 2022. Kappale oli ehdolla vuoden biisiksi vuoden 2022 Emma- gaalassa, jossa se myös esitettiin livenä Helsingin jäähallilla 6. toukokuuta 2022. Helmikuussa 2022 YleX listasi Averagekidluken 4. sijalle ”Vuoden Läpimurto” -listalleen. === Kansainvälinen yhteistyö === Sosiaalisen median läsnäolollakin oli osuutensa, sillä Instagramissa sattumalta kuullun rap- osuuden myötä Averagekidluke huomattiin myös Ruotsissa, minkä seurauksena hänet kutsuttiin Tukholmaan kirjoittamaan musiikkia hittejä tehtailevan tuottaja-laulunkirjoittajayhteisön kanssa. Ruotsalaisten ”1KEEA”-taustavoimien kanssa AKL julkaisi singlen ”Gone” toukokuussa 2022. Yhdessä ruotsalaisen tuottajayhteisön kanssa AKL alkoi myös kirjoittamaan musiikkia muille artisteille ja laajentamaan musiikillista tyylivalikoimaansa oman artistiprojektinsa ulkopuolelle. Yhtiön kanssa hän päätyi nopeasti kirjoittamaan kappaleita kansainvälisille artisteille pitchattavaksi. Useampi demo lähetettiin mm. amerikkalaiselle levyhtiöille Internet Money Recordsille, joista yksi kappale nimeltä ”Options (feat 24kGoldn)” julkaistiin helmikuussa 2022, ja jota on striimattu miljoonia kertoja. Marraskuussa 2022 puolestaan Amazon Musicissa julkaistiin ”Take (Amazon Original)” artistin iann dior esittämänä. Lisäksi hän on työskennellyt lukuisien huipputuottajien, kuten Nick Miran (Juice WRLD), Haanin (The Kid LAROI), Young Chencsin (Central Cee) ja Wallis Worldin kanssa (Drake, Jack Harlow). AKL:n työstä kiinnostuttiin ruotsalaisyhteistyön myötä myös Britanniassa, ja samana vuonna hän myös teki kustannussopimuksen Warner/Chappell UK:n sekä Phil Christien, Elias Christidiksen & Shani Gonzalesen pyörittämän Manifest Musicin kanssa. Kiireisen keikkakesän aikana 2022 AKL matkusti siksi myös tiiviitsti Helsingin, Tukholman, Amsterdamin, Las Vegasin ja Lontoon välillä verkostoitumassa ja tekemässä uutta musiikkia. Co-writing-projektina syntyi brittiläisartisti CHELJIlle debyyttisingle ”23”, jota oli striimattu loppuvuoteen 2022 mennessä yli 2 miljoonaa kertaa. Suomalaisia yhteistyöprojekteja ei kuitenkaan unohdettu, ja vuoden 2022 aikana julkaistiin vierailut kappaleilla ”Uptown Baby” (LEWI, Averagekidluke, Xavier Weeks, Ares) ja ”Paholainen (querido)” (Abreu feat. Averagekidluke). Lisäksi AKL esitti toistaiseksi vain Soundcloudissa julkaistun kappaleen ”anxious” suomalaisessa YouTube musiikki-ohjelmasarjassa OFF THE BOOTH (OTB), uuden sarjan avausjaksossa. Kihlman on kirjoittanut musiikkia kansainvälisille artisteille, joihin viimeisimpinä lukeutuu mm. norjalainen Roc Boyz, laululla "Cocaina" (julkaistu 5.4.2024). === Kansainvälistyminen === Marraskuussa 2022 levy- yhtiöt Warner Finland ja samaan konsortioon kuuluva Parlophone UK pääsivät yhteiseen sopimukseen Averagekidluken musiikin kansainvälisestä levityksestä ja markkinoinnista. Marraskuussa 2022 Averagekidluke julkaisi pitkän tauon jälkeen singlen ”No Good 4 U”. Kappale on nauhoitettu ja tuotettu Lontoossa, ja sen tuottajana on DetoNate, joka on työskennellyt aiemmin muun muassa Labrinthin ja Noah Cyrusin kanssa. Musiikkivideo julkaistiin samana päivänä, ja sen on kuvannut Lontoossa brittiläinen artisti CHELJI. Maaliskuussa 2023 julkaisuvuorossa oli single ”Fuck the World”, jossa mukana virailijana on kanadalainen artisti Boslen, joka oli ehdolla Vuoden rap-albumi -kategoriassa Juno Awards 2023 -palkintogaalassa (Kanadan vastine Grammy-gaalalle). Kapple on kirjoitettu ja äänitetty Tukholmassa yhteisen tuottajaystävän Ginon yhteensaattamana. Samalla kuvattiin myös Niko Hirvimäen tekemä musiikkivideo. Huhtikuussa 2023 Averagekidluke julkaisi singlen ”Angel of the Streets”. Samana päivänä julkaistiin myös Kihlmanin osin kirjoittama ja iann diorin esittämä laulu ”liar” albumilta leave me where you found me. === 2023–2024: Yuno === Kihlmanin ensimmäinen suomenkielinen single "Ghetto Love", jossa vierailee suomalainen laulaja Ibe, julkaistiin lokakuussa 2023. Seuraava single "Rich Man" julkaistiin joulukuussa 2023 kappaleella vierailee suomalainen artisti Turisti. Huhtikuussa 2024 Kihlman julkaisi kolmannen suomenkielisen singlen "Sunkaa aina". Kesäkuussa 2024 Kihlman julkaisi uuden singlen "Älä Lopeta", jossa on mukana rap-artisti SHRTY. Heinäkuussa Avaragekidluke julkaisi singlen "Rauhaa", jossa vierailevat suomalaiset räppärit Kerza ja william. Elokuussa 2024 Avaragekidluke ja Turisti julkaisivat singlen "Vitun hyvin". Elokuussa 2024 Kihlman julkaisi debyyttialbuminsa "YUNO", joka nousi albumilistan toiseksi. == Diskografia == === Studioalbumit === Nimi Julkaisu­tiedot Albumi­lista YUNO * Julkaistu: 30. elokuuta 2024 * Levy-yhtiö: Warner Music Finland, Babyface 1 === Singlet === Nimi Vuosi Listasijoitukset Albumi Single- lista Radio- lista "For No Reason" 2021 – – (julkaistu vain singlenä) "On god" – – "Promised Neverland" – – "Wrote a song" – – "GONE" 2022 – – "anxious" – – "No Good 4 U" – 48 "Fuck the World" (feat. Boslen) 2023 – – "Angel of the Streets" – – "Ignorant" (feat. Landon Cube, Puri) – – Ignorant / Good Time [Spotify Singles] "Good Time" (feat. Puri) – – "Ghetto Love" (feat. Ibe) 1 72 Yuno "Rich Man" (feat. Turisti) 4 – "Sunkaa Aina" 2024 33 73 "Älä Lopeta" (feat. SHRTY) – – "Rauhaa" (feat. KERZA, william) 13 – "Vitun Hyvin" (feat. Turisti) 1 89 "Selkoo" (feat. Ege Zulu) 29 "On/Off" 3 "Trap Queen" 9 "Sinä ja Minä" 38 "Diva" 1 66 === Vierailijana === Nimi Vuosi Listasijoitukset Albumi Single- lista Radio- lista "How Many Times" (Yadi, mukana Averagekidluke) 2020 – – (julkaistu vain singlenä) "Gangsta B" (Yadi, mukana Averagekidluke) 2021 – – "Samma gamla vanliga (Remix)" (A36, mukana Cledos, Ibe, Averagekidluke) 1 – "Milanost Pariisiin" (Överi, mukana Averagekidluke) – – All in "Uptown Baby" (LEWI, mukana Ares, Xavier Weeks, Averagekidluke) 2022 – – (julkaistu vain singlenä) "Paholainen (Querido)" (ABREU, mukana Averagekidluke) 13 35 "Kissa" (Ahti, mukana Averagekidluke) 2024 4 – "Italia" (Isac Elliot, mukana Averagekidluke, MD$) 4 – "Koukus" (william, mukana Averagekidluke) 21 – "Jos mä lähden" (Ahti, mukana Averagekidluke) 31 Ahti "Iha miten vaa" (ARES, mukana Averagekidluke) 2 == Palkinnot ja ehdokkuudet == Palkinnot ja ehdokkuudet Vuosi Palkinto Kategoria Teos / Artisti Tulos 2021 Emma-palkinto Vuoden biisi Samma Gamla Vanliga Remix - A36, Cledos, ibe, Averagekidluke Ehdokas 2022 YleX Vuoden Läpimurto Läpimurtoartisti 2022 Averagekidluke 4. sija 2024 SuomiRäp Radio Vuoden tulokas Averagekidluke Voitto 2024 SuomiRäp Radio Vuoden biisi Vitun Hyvin - Averagekidluke x Turisti Voitto 2024 SuomiRäp Radio Vuoden albumi Yuno - Averagekidluke Voitto 2024 Emma-palkinto Vuoden Artisti Averagekidluke 2024 Emma-palkinto Vuoden Albumi Yuno - Averagekidluke 2024 Emma-palkinto Vuoden Tulokas Averagekidluke 2024 Emma-palkinto Vuoden Rap Yuno - Averagekidluke 2024 Emma-palkinto Vuoden Kotimainen Artisti/yhtye Averagekidluke == Lähteet == Luokka:Elävät henkilöt Luokka:Vuonna 2002 syntyneet Luokka:Suomalaiset hip hop -artistit